Драги студенти,

Други час вежби из Културе говора, намењен је увежбавању правописних правила, те усвајању основних модела писане комуникације – писању позивница и обавештења. Правописне вежбе које су постављене урадите самостално, а потом ми задатке пошаљите на адресу (jelena.kukic07@gmail.com). Задатке шаљите до 3. марта. У четвртак, 4. марта, по распореду нам следи мини-тест из правописа, стога је веома важно да ми се јавите уколико имате питања или се суочавате са потешкоћама приликом решавања задатака. Данашње вежбе послужиће вам као припрема за тест, али и омогућити вам да стекнете бодове за активност у настави.

Тест ћете полагати путем google упитника, у оквиру термина вежби. Временски, тест ће вам одузети свега 15 минута, и донети 5 бодова. Приступни линк биће доступан у документу на сајту Школе, непосредно пред полагање. Тест можете радити само једном, у договореном термину (13.45 – 14.00). Накнадно полагање теста неће бити могуће.

Недељу дана након тога (11. 3. 2021.) полагаћете још један тест из писања обавештења и позивница. О детаљима полагања овог теста бићете благовремено обавештени.

У посебном прилогу, на сајту Школе, а у оквиру другог часа вежби, можете пронаћи презентацију о томе како да напишете позивницу, а како обавештење.

Срдачан поздрав,

Јелена Кукић.